תיבה 2

תיבה 2 (באנגלית: Ark II) היא סדרת מדע בדיוני אמריקאית המיועדת לילדים, ששודרה ברשת CBS בין 11 בספטמבר ל-18 בדצמבר 1976 (עם שידורים חוזרים שנמשכו עד 13 בנובמבר 1977 ושידורים נוספים מ-16 בספטמבר 1978 עד 25 באוגוסט 1979). בארץ הסדרה שודרה במחצית השנייה של שנות ה-80 בטלוויזיה החינוכית הישראלית.
הסדרה רצה במשך עונה אחת בלבד, והופקו לה 15 פרקים בני כ-30 דקות. 
הדמויות המרכזיות של התוכנית נוצרו על ידי מרטין רות', ואת הפורמט עזר לפתח הבמאי טד פוסט.

 סקירת הסדרה 
כותרות הפתיחה של כל פרק, כפי שסופרו תחילה על ידי המפיק בפועל לו שיימר, ולאחר מכן על ידי קולו של טרי לסטר, שגילם את ג'ונה, סיכמו את סיפור הרקע של הסדרה:"במשך מיליוני שנים, כדור הארץ היה פורה ועשיר. ואז הזיהום והפסולת החלו לגבות את מחירם. הציוויליזציה התמוטטה. זהו העולם של המאה ה-25. נותרו רק קומץ מדענים, אנשים שנשבעו לבנות מחדש את מה שנהרס. זה ההישג שלהם: תיבה 2, מחסן נייד של ידע מדעי, המאויש על ידי צוות מיומן של צעירים. המשימה שלהם: להביא את התקווה לעתיד חדש לאנושות."(קולו של ג'ונה): ''"יומן תיבה 2, מספר 1. אני, ג'ונה,... רות... סמואל... ואדם מודעים לחלוטין לסכנות העומדות בפנינו כאשר אנו יוצאים למחוזות לא ידועים, אולי אפילו עוינים. אבל אנחנו נחושים להביא את ההבטחה של ציוויליזציה חדשה לאנשים שלנו ולכדור הארץ שלנו."השחקן טרי לסטר כיכב כמפקד התיבה, ג'ונה, השחקנית ג'ין מארי הון גלמה את רות, חוסה פלורס שיחק בתפקיד סמואל. בנוסף, שיחק בסדרה קוף שימפנזה, ששמו בסדרה היה "אדם"  שידע לדבר, ואת קולו דיבב המפיק, לו שיימר.

הבסיס הסדרה נוצר בהשראת הסיפור של תיבת נח, והדמויות קיבלו שמות הלקוחים מהתנ"ך. הסדרה מתרחשת במאה ה-25 הפוסט-אפוקליפטית (ליתר דיוק,שנת 2476, הסדרה עלתה לראשונה ב-1976), לאחר שהציוויליזציה בכדור הארץ הושמדה על ידי השפעות הפסולת, הזיהום והמלחמה, וחזרה לציוויליזציה הדומה לימי הביניים. המדענים ששרדו איגדו את הידע והמשאבים שלהם, אימנו שלושה צעירים ואת השימפנזה, שהיה מסוגל לדבר ולהסיק מסקנות מופשטות, לחפש שרידים של אנושות, בעודם מטיילים בנוף הצחיח ברכב המשוכלל של תיבה 2.

כל הפרקים התחילו והסתיימו ברשומות ממוספרות ביומן התיבה, שקוריינו על ידי המפקד ג'ונה. בסוף כל פרק, היה מוסר השכל שנגזר מהאירועים הקודמים שנראו בפרק.

 משתתפים ראשיים 
 ג'ונה – טרי לסטר
 רות – ג'ין מארי הון
 סמואל – חוסה פלורס
 אדם – השימפנזה מוצ'י

 הפקה 
ב-"The Launch of Ark II", הסרט התיעודי שצולם לקראת יציאת ה-DVD, לו שיימר ואחרים מזכירים שהתוכנית צולמה במהלך קיץ 1976 בעיקר בחוות פרמאונט ליד מאליבו, קליפורניה. צילומים של התיבה נוסעת במהירות גבוהה צולמו בקרקעית של האגם היבש רוג'רס שבבסיס חיל האוויר אדוארדס.

 טכנולוגיה 
הסדרה זכורה בעיקר בזכות רכב ה-"Ark II": רכב פנאי משולב בעל שישה גלגלים בעל מראה עתידני ומעבדה ניידת. הרכב היה באורך של כ-13 מטר ועשוי מפיברגלס.   
בנוסף, הופיע בסדרה גם רכב שטח קטן יותר בעל 4 גלגלים בשם "Jet Jumper" או "Ark Roamer".

 קישורים חיצוניים 
 אתר מעריצים לא רשמי של הסדרה "תיבה 2" 
 מדריך לפרקי הסדרה, באתר Memorable TV 
 "תיבה 2", במסד הנתונים הקולנועיים הישראלי אידיבי


 הערות שוליים 

קטגוריה:סדרות טלוויזיה אמריקאיות שעלו לשידור בשנת 1976
קטגוריה:יוניברסל טלוויזיה: סדרות טלוויזיה
קטגוריה:CBS: תוכניות וסדרות
קטגוריה:אולפני CBS: תוכניות וסדרות
קטגוריה:הטלוויזיה החינוכית הישראלית - תוכניות רכש
קטגוריה:סדרות מדע בדיוני אמריקאיות
קטגוריה:סדרות טלוויזיה: מדע בדיוני
קטגוריה:סדרות טלוויזיה המבוססות על קומיקס